**Ministru kabineta noteikumu projekta „Grozījumi Ministru kabineta 2012. gada 18.decembra noteikumos Nr. 934 “**[**Valsts izglītības attīstības aģentūras nolikums**](https://m.likumi.lv/ta/id/282916-valsts-regionalas-attistibas-agenturas-nolikums)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir Valsts izglītības attīstības aģentūrai:   1. svītrot zinātnes politikas īstenošanas funkciju; 2. noteikt jaunas funkcijas, kas nosaka koordinēt, administrēt un nodrošināt:   a) studiju kredītu no valsts budžeta līdzekļiem atmaksu vai to piedziņu,  b) studiju un studējošo kredītu no kredītiestāžu līdzekļiem ar valsts vārdā sniegtu galvojumu atmaksu vai piedziņu,  c) kredītam pielīdzinātās stipendijas zinātniskā grāda ieguvei atmaksu,  d) studiju un studējošā kredīta dzēšanu normatīvajos aktos noteiktajos gadījumos un noteiktā kārtībā.  Valsts izglītības attīstības aģentūra īstenos jaunās funkcijas kā Izglītības un zinātnes ministrijas izglītības programmu ieviešanas iestāde un neveiks vairs zinātnes politikas īstenošanas funkciju.  Projekts stāsies spēkā 2020.gada 1.jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu „Grozījumi Ministru kabineta 2012.gada 18.decembra noteikumos Nr.934 „Valsts izglītības attīstības aģentūras nolikums”” (turpmāk - projekts), pamatojoties uz:   1. Valsts pārvaldes iekārtas likuma 16.panta pirmā daļa nosaka, ka tiešās pārvaldes iestādes darbību reglamentē Ministru kabineta apstiprināts nolikums; 2. Ministru kabineta 2020. gada 1.aprīļa rīkojuma Nr.151 “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” (turpmāk – MK reorganizācijas rīkojums) 1.2., 3.1. un 7.1.apakšpunktu: 3. ar 2020. gada 1. jūliju likvidēt izglītības un zinātnes ministra padotībā esošo tiešās pārvaldes iestādi - Studiju un zinātnes administrāciju - un nodot šā rīkojuma 3.1. apakšpunktā noteiktās funkcijas Valsts izglītības attīstības aģentūrai un šā rīkojuma 3.2. apakšpunktā noteiktās funkcijas - Latvijas Zinātnes padomei; 4. Studiju un zinātnes administrācijas funkciju, tiesību, saistību, finanšu līdzekļu, mantas un lietvedības pārņēmēji ar 2020. gada 1. jūliju ir Valsts izglītības attīstības aģentūra attiecībā uz šādu funkciju izpildi:1) piedalīties studentu kreditēšanas politikas veidošanā valstī; 2) nodrošināt studiju kreditēšanu no valsts budžeta līdzekļiem; 3) koordinēt un administrēt studiju un studējošo kreditēšanu no kredītiestāžu līdzekļiem ar valsts vārdā sniegtu galvojumu; 4) administrēt un normatīvajos aktos par studiju kreditēšanu noteiktajos gadījumos nodrošināt kredītam pielīdzinātās stipendijas zinātniskā grāda ieguvei atmaksāšanu: 5. Izglītības un zinātnes ministrijai sagatavot un izglītības un zinātnes ministram iesniegt noteiktā kārtībā Ministru kabinetā saistīto tiesību aktu projektus līdz 2020. gada 1. jūlijam par šā rīkojuma 1.2. apakšpunktā minēto Studiju un zinātnes administrācijas likvidāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2003.gada 16.septembra noteikumi Nr.528 “Izglītības un zinātnes ministrijas nolikums” 24.7. apakšpunktu Valsts izglītības attīstības aģentūra (turpmāk – aģentūra) ministrijas padotībā esoša tiešās pārvaldes iestāde.  Ministru kabineta 2012.gada 18.decembra noteikumu Nr.934 „Valsts izglītības attīstības aģentūras nolikums” (turpmāk – nolikums) 2.punkts nosaka, ka aģentūra īsteno valsts politiku izglītības, zinātnes un inovāciju jomā un nodrošina Izglītības un zinātnes ministrijas atbildībā esošo valsts, Eiropas Savienības politiku un ārvalstu finanšu palīdzības instrumentu programmu, projektu un iniciatīvu īstenošanu un uzraudzību.  MK reorganizācijas rīkojums paredz ar 2020.gada 1.jūliju likvidēt ministrijas tiešās padotības iestādi Studiju un zinātnes administrāciju (turpmāk – administrācija), pārdalot tās funkcijas starp Latvijas Zinātnes padomi (turpmāk – padome) un aģentūru, kā administrācija beidz pastāvēt, un ar 2021.gadu aģentūra nodod zinātnes politikas īstenošanas funkciju padomei. Ievērojot minēto, MK reorganizācijas rīkojuma 1.punkts paredz ar 2020. gada 1. jūliju nodot MK reorganizācijas rīkojuma 3.1. apakšpunktā noteiktās funkcijas aģentūrai un ar 2021. gada 1. jūliju aģentūrai nodot MK reorganizācijas rīkojuma 2. punktā noteiktās funkcijas padomei.  Ievērojot minēto, projekts nosaka, ka ar 2020.gada 1.jūliju nolikums ir papildināms ar 3.21., 3.22., 3.23. un 3.24. apakšpunktu, nosakot, ka aģentūras jaunās funkcijas ir:  1) koordinēt un administrēt atmaksu vai piedziņu studiju un studējošo kredītiem no kredītiestāžu līdzekļiem ar valsts vārdā sniegtu galvojumu, kas izsniegti, pamatojoties uz normatīvo regulējumu par kārtību, kādā piešķir, atmaksā un dzēš studiju kredītu un studējošā kredītu no kredītiestādes līdzekļiem ar valsts vārdā sniegtu galvojumu[[1]](#footnote-1);  2) nodrošināt atmaksāšanu vai piedziņu studiju kredītiem no valsts budžeta līdzekļiem, kas izsniegti, pamatojoties uz normatīvo regulējumu par kārtību, kādā piešķir, atmaksā un dzēš studiju kredītu no valsts budžeta līdzekļiem[[2]](#footnote-2);  3) administrēt un normatīvajos aktos par studiju kreditēšanu noteiktajos gadījumos nodrošināt kredītam pielīdzinātās stipendijas zinātniskā grāda ieguvei atmaksāšanu;  4) nodrošināt studiju un studējošā kredīta dzēšanu normatīvajos aktos noteiktajos gadījumos un noteiktā kārtībā.  Ievērojot, ka ar 2021.gada 1.jūliju aģentūra vairs neveiks zinātnes politikas īstenošanas funkcijas, projekts nosaka, ka ar 2021.gada 1.jūliju:   1. svītrot nolikuma 2. un 3.punktā un 7.5.apakšpunktā vārdus “zinātne un inovācija” (noteiktā locījumā”), vārdus “un zinātne” (noteiktā locījumā); 2. nolikuma 3.4.apakšpunkta grozītā redakcija paredz, ka aģentūra nodrošina Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" (turpmāk – EEZ/NO programma) aktivitātes “Stipendijas” un aktivitātes “Inovācijas centri”[[3]](#footnote-3) aģentūras funkcijas izpildi (aktivitātes “Baltijas pētniecības programma” īstenošana un tās aģentūras funkciju izpildīs padome ar 2021.gada 1.jūliju) un nolikuma 3.5.apakšpunkts grozītā redakcija paredz, ka aģentūra nodrošina Latvijas un Šveices sadarbības programmu izglītībā starpniekinsitūcijas funkcijas izpildi (zinātnē vairs nē); 3. svītrot nolikuma 3.17., 3.18. un 3.19. apakšpunktu (zinātnes politikas īstenošanas funkcijas); 4. nolikuma 3.20. apakšpunktu paredz grozīt, nosakot, ka aģentūra turpinās nodrošināt Eiropas Savienības (turpmāk – ES) struktūrfondu projektu vadību un īstenošanu, ja aģentūra ir projekta iesniedzējs un finansējuma saņēmējs, izņemot ES fondu darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu vadību un īstenošanu[[4]](#footnote-4); 5. papildināt nolikuma 4.punktu ar aģentūrai jauniem izpildāmajiem uzdevumiem, kas ir saistīti ar jaunām funkcijām par studiju un studējošo kreditēšanu.   Starp jaunajiem uzdevumiem ir arī šādas datu bāzes pārņemšana: 1) piešķirtie studiju un studējošo kredīti no kredītiestāžu līdzekļiem un to pieprasītāji; studiju kredīti no valsts budžeta līdzekļiem un to ņēmēji; informācija par minēto kredītu dzēšanu; kredītu un kredītu procentu atmaksa; 2) apkopotā informācija par doktora studiju programmā pilna laika studējošajiem un izmaiņām doktora studiju programmā pilna laika studējošo sarakstā par tiem, kas izmanto kredītam pielīdzinātās stipendijas, sagatavo un izsniedz kredītam pielīdzinātās stipendijas zinātniskā grāda ieguvei atmaksas grafikus.  Minēto datu bāzu izveides un uzturēšanas tiesiskais pamats izriet no spēku zaudējušo Ministru kabineta 2001.gada 29.maija noteikumu Nr.220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu” (turpmāk – MK noteikumi Nr.220) 81. un 82.punkta. Ievērojot Ministru kabineta 2020. gada 21. aprīļa noteikumu Nr. 231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem” 57.punktu, studiju un studējošo kredītu līgumu pilnīgai izpildei, kuri noslēgti uz MK noteikumi Nr.220 pamata, piemēro MK noteikumu Nr.220 regulējumu un 58.punkts nosaka, ka Valsts izglītības attīstības aģentūra ar 2020. gada 1. jūliju izpilda Ministru kabineta 2001. gada 29. maija noteikumu Nr. 219 "[Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem](https://likumi.lv/ta/id/25576-kartiba-kada-tiek-pieskirts-atmaksats-un-dzests-studiju-kredits-no-valsts-budzeta-lidzekliem)" un Ministru kabineta 2001. gada 29. maija noteikumu Nr. 220 "[Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu](https://likumi.lv/ta/id/25577-kartiba-kada-tiek-pieskirts-atmaksats-un-dzests-studiju-kredits-un-studejosa-kredits-no-kreditiestades-lidzekliem-ar-valsts-var...)" Studiju un zinātnes administrācijai noteiktās funkcijas, neveicot grozījumus noslēgtajos studiju un studējošo kredītlīgumos.  Darbībai ar minētajām datu bāzēm administrācija un turpmāk aģentūra ievēro datu apstrādes principus: likumīgums, godprātīga un pārredzamība, nolūka ierobežojums, datu minimizēšana; precizitāte, glabāšanas ierobežojums, integritāte un konfidencialitāte, pārskata atbildība.  Personas dati tiek apstrādāti, ievērojot konfidencialitātes prasības un rūpējoties par administrācijas rīcībā esošo personu datu drošību. Tiek izmantoti dažādi drošības pasākumi, lai nepieļautu nesankcionētu piekļuvi datiem, datu izpaušanu vai citu neatbilstošu personu datu izmantošanu. Tiek nodrošināta pienācīga šīs informācijas apstrāde, uzglabāšana, datu integritāte ar atbilstošs drošības līmenis. Tiek izmantotas samērīgas un piemērotas fiziskās, tehniskās un administratīvās procedūras un līdzekļi, lai aizsargātu administrācijas rīcībā esošos personas datus un to apstrādi. Veiktie drošības pasākumi tiek pastāvīgi pilnveidoti atbilstoši drošības prasībām.  Personas datus apstrādā administrācijas un turpmāk aģentūras nodarbinātie vai tieši pilnvarotās personas, kuriem tas nepieciešams darba pienākumu izpildei, valsts un pašvaldību iestādes tiesību aktos noteiktos gadījumos.  Tiek apstrādāti šādi dati: vārds, uzvārds, personas kods, faktiskā un deklarētā dzīvesvietas adrese, kontaktinformācija, vecums, dzimums, pases dati, ģimenes stāvoklis, bērnu un radinieku dati, kredīta informācija un citi personu identificējoši dati atbilstoši tam, lai tiktu sasniegts attiecīgs datu apstrādes mērķis.  Personas bērnu un radinieku informācijas apstrāde ir nepieciešama, lai:   1. izpildītu 21.04.2020. MK noteikumu Nr. 231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem” (turpmāk – MK noteikum Nr. 231) 46.punktā noteikto, ka, ja kredītņēmējam, kurš ir Latvijas pilsonis vai nepilsonis, studiju laikā vai pēc augstākās izglītības iestādes absolvēšanas piedzimst bērns (arī ja kredītņēmējs adoptē bērnu), kredītņēmējam pēc absolvēšanas (eksmatrikulēts ar diplomu, tai skaitā ieguvis doktora grādu) dzēš studējošā kredītu 30 procentu apmērā no neatmaksātās summas uz kredītņēmēja kredīta dzēšanas pieteikuma iesniegšanas dienu par katru bērnu. Ja abi vecāki ir kredītņēmēji, minētais nosacījums attiecas uz abiem vecākiem.   Attiecīgi šo noteikumu 47.pinkts nosaka, ka kredītņēmējs informē kredītiestādi par šo noteikumu [46. punktā](https://likumi.lv/ta/id/314184#p46) minēto faktu un iesniegumā norāda bērna vārdu, uzvārdu un personas kodu. Kredītiestāde sagatavo sarakstu, kurā norāda kredītņēmēja – bērna vecāka – datus (vārdu, uzvārdu un personas kodu), bērna datus (vārdu, uzvārdu un personas kodu), atlikušo kredīta maksājuma summu uz pieteikuma dienu un rēķinu par atlikušā kredīta atmaksu 30 procentu apmērā, un nosūta to Valsts izglītības attīstības aģentūrai. Valsts izglītības attīstības aģentūra pārbauda kredītņēmēja un bērna datus Iedzīvotāju reģistrā un pieteikuma atbilstību nosacījumiem un veic studējošā kredīta neatmaksātās summas apmaksu 30 procentu apmērā ar pārskaitījumu kredītiestādei;   1. ievērojot MK noteikumu Nr.231 pārejas noteikumu 57. un 58.punktu, bērna dati un ziņas par tā vecākiem ir nepieciešami arī, pamatojoties uz 29.05.2001. MK noteikumu Nr.219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem” 33.3 punktu, ka kredītlīgumā nosaka, ka kredīta ņēmējs par katru nokavēto maksājuma dienu maksā līgumsodu 0,1 procenta apmērā no termiņā nesamaksātās summas un līgumsodu viena procenta apmērā no neatmaksātās kredīta summas, ja kredīta ņēmējs nesniedz informāciju par atrašanos grūtniecības vai dzemdību atvaļinājumā, atrašanos bērna kopšanas atvaļinājumā līdz pusotram gadam (ja nestrādā pilnu darba laiku), studiju turpināšanu bakalaura, maģistra, doktora grāda vai augstākās profesionālās izglītības kvalifikācijas, profesionālā grāda ieguvei vai studijām rezidentūrā un 49.punkta noteikto, ka kredīta atmaksas termiņš tiek pagarināts un procenti netiek uzskaitīti par laiku, kamēr kredīta ņēmējs ir grūtniecības vai dzemdību atvaļinājumā; ir bērna kopšanas atvaļinājumā līdz pusotram gadam un nestrādā pilnu darba laiku; 2. ievērojot MK noteikumu Nr.231 pārejas noteikumu 57. un 58.punktu, bērna un radinieku dati ir nepieciešami arī, pamatojoties uz  29.05.2001. MK noteikumu Nr. 220 "[Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu](https://likumi.lv/ta/id/25577-kartiba-kada-tiek-pieskirts-atmaksats-un-dzests-studiju-kredits-un-studejosa-kredits-no-kreditiestades-lidzekliem-ar-valsts-var...)" 71.punktu, kas nosaka, ka, ja kredīta ņēmējam studiju laikā vai kredīta atmaksas laikā piedzimst bērni, pēc augstākās izglītības iestādes beigšanas kredīta ņēmējam studējošā kredītu dzēš no valsts budžeta līdzekļiem 30 procentu apmērā no neatmaksātās summas par katru bērnu. Ja abi vecāki ir kredīta ņēmēji, minētais nosacījums attiecas tikai uz vienu no viņiem (pēc izvēles). Studējošā kredīts tiek dzēsts arī par bērniem, kuri ir adoptēti studiju laikā vai kredīta atmaksas laikā. Tiesības pretendēt uz studējošā kredīta dzēšanu rodas no astotās bērna dzīvības dienas; 3. ievērojot MK noteikumu Nr.231 pārejas noteikumu 57. un 58.punktu, bērna un radinieku dati ir nepieciešami arī, pamatojoties uz 23.10.2001. MK noteikumu Nr. 445 "[Kārtība, kādā no valsts budžeta līdzekļiem tiek piešķirts un atmaksāts studējošo kredīts](https://likumi.lv/ta/id/55047-kartiba-kada-no-valsts-budzeta-lidzekliem-tiek-pieskirts-un-atmaksats-studejoso-kredits)” 27.punktu, kas nosaka, ka kredīta ņēmējam pēc augstskolas beigšanas kredītu dzēš no valsts budžeta līdzekļiem, ja kredīta ņēmējam (viņa laulātajam) kredīta saņemšanas vai atmaksas laikā piedzimst bērns vai bērns tiek adoptēts, – 30 procentu apmērā no neatmaksātās kredīta summas (par katru bērnu). Ja abi laulātie ir kredīta ņēmēji, tad minētais nosacījums attiecas tikai uz vienu (pēc izvēles) no minētajiem ģimenes locekļiem. Tiesības pretendēt uz kredīta dzēšanu rodas, sākot ar bērna astoto dzīvības dienu.   Administrācija un turpmāk aģentūra nepieprasa un neievāc tādu informāciju par personu, kas nav nepieciešama konkrēta mērķa sasniegšanai.  Administrācija un turpmāk aģentūra pastāvīgi veic datu apstrādes drošības novērtēšanu, lai arī turpmāk pēc iespējas novērstu nesankcionētu piekļuvi personu datiem, personu datu ļaunprātīgu izmantošanu, izmainīšanu, dzēšanu u.tml.  Administrācija un turpmāk aģentūra apstrādā personas datus normatīvajos aktos noteikto pienākumu izpildei, līgumos noteikto saistību izpildei, sabiedrības informēšanai, administrācijas tiesisko interešu realizācijai, kā arī citiem iepriekš noteiktiem nolūkiem.  Apstrādes pamats katrā konkrētajā gadījumā ir kāds no Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk - Vispārīgā datu aizsardzības regula) 6. panta punktiem. Personu datu apstrādi veic, pamatojoties uz Vispārīgās datu aizsardzības regulas 6.panta 1. punkta b), c) un e) apakšpunktiem - apstrāde tiek veikta, lai izpildītu uz administrāciju attiecināmu juridisku pienākumu, lai izpildītu uzdevumu, ko veic sabiedrības interesēs vai īstenojot administrācijai un turpmāk aģentūrai likumīgi piešķirtās oficiālās pilnvaras.  Personas datu apstrādes vajadzībām dati var tikt nodoti citām personām normatīvajos skatos noteiktajā kārtībā, piemēram, trešajām pusēm, kas var būt kredītiestādes, sadarbības partneri, pilnvarotās personas atbilstoši normatīvajiem aktiem, noslēgtiem līgumiem, kā arī kontrolējošām iestādēm, tiesībsargājošām iestādēm. Pirms datu nodošanas trešajām personām tiek rūpīgi izvērtēts, vai šādai datu nodošanai ir atbilstošs juridiskais pamats.  Personas datus nenodod valstīm, kas atrodas ārpus Eiropas Savienības vai Eiropas Ekonomiskās zonas.  Personas dati tiek glabāti tik ilgi, cik to glabāšana ir nepieciešama atbilstoši attiecīgiem personas datu apstrādes nolūkiem, kā arī saskaņā ar piemērojamo normatīvo aktu prasībām. Uzglabāšanas nolūki var mainīties. Piemēram, vispirms datu apstrāde notiek, lai pēc būtības izskatītu iesniegumu. Kad lēmums pieņemts, dati tiek uzglabāti gan saskaņā ar spēkā esošajiem normatīvajiem aktiem par attiecīgu dokumentu uzglabāšanas nepieciešamību, kā arī, lai nodrošinātu administrācijas leģitīmās intereses, kas varētu izrietēt no iespējamo domstarpību gadījumiem.  Datu subjektam ir tiesības piekļūt saviem personas datiem un veikt to kontroli, datu apstrādes ierobežošanu, labošanu, dzēšanu, iebilst pret datu apstrādi, nosūtot pieprasījumu administrācijai.  Aģentūra pārņemot minētās datu bāzes turpinās nodrošināt  personas datu apstrādes principus.  Ar projekta 2.punktu noteiktas tās, aģentūras nolikuma normas, kuras atrunā aģentūras kompetenci zinātnes politikas īstenošanā un zaudēs spēku ar 2021.gada 1.jūliju.  Projekta 3.punkts paredz, ka projekts stājas spēkā 2020.gada 1.jūlijā. |
| stenoša3. | Projekta izstrādē iesaistītās institūcijas un publiskas personas kapitālsabiedrības | Ministrija un aģentūra. |
| 4. | Cita informācija | Lai nodrošinātu, ka ar 2021.gada 1.jūlijā padome pārņem aģentūras funkcijas EEZ/NO programmas aktivitātē "Baltijas pētniecības programma", ir veikti grozījumi EEZ/NO programmas koncepcijas projektā[[5]](#footnote-5) nosakot, ka EEZ/NO programmas apsaimniekotājs – Latvijas Republikas Izglītības un zinātnes ministrija – ir atbildīga par EEZ/NO programmas sagatavošanu un īstenošanu ciešā sadarbībā ar EEZ/NO programmas donoru partneriem un programmas ieviešanas aģentūru. Līdz 2021.gada 30.jūnijam EEZ/NO programmas ieviešanas aģentūras funkcijas pilda Valsts izglītības attīstības aģentūra. No 2021.gada 1.jūlija EEZ/NO programmas aktivitātes "Baltijas pētniecības programma" īstenošanas aģentūras funkcijas pilda padome, savukārt EEZ/NO programmas aktivitātes stipendiju un inovācijas centru aktivitāšu īstenošanas aģentūras funkcijas turpina pildīt Valsts izglītības attīstības aģentūra.  Ministrija kā EEZ/NO programmas apsaimniekotāja sagatavo EEZ/NO programmas līguma grozījumus (turpmāk – līguma grozījumi) un iesniedz tos Finanšu ministrijai kā EEZ /NO programmas vadošajai iestādei, kas nodrošina to iesniegšanu Finanšu instrumentu birojā (Briselē) parakstīšanai. Viena mēneša laikā pēc līguma grozījumu parakstīšanas ministrija aktualizē EEZ/NO programmas vadības un kontroles sistēmas aprakstu un iesniedz to Finanšu ministrijai kā EEZ/NO programmas revīzijas iestādei. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā paredzētais regulējums skar aģentūru, jo notiek administrācijas funkciju pārdale starp aģentūru un padomi, ka arī aģentūras un administrācijas nodarbināto tiesības, pienākumus un atalgojumu.  Regulējums ietekmē aģentūras nodarbinātos, kas izpilda zinātnes politikas īstenošanas, EEZ/NO programmas īstenošanas un 1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu vadīšanas un īstenošanas pienākumus, kā arī administrācijas nodarbinātos, kas veic studiju un studējošo kreditēšanas pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts radīs labvēlīgākus apstākļus valsts un privātajām zinātniskajām institūcijām un tajās nodarbinātajiem, studējošajiem, kā arī zinātniekiem, uzņēmumiem, nevalstiskajām organizācijām, citām nozaru ministrijām, jo ministrijas kompetencē esošas zinātnes politikas īstenošana funkcija tiks īstenota tikai vienā iestādē - padomē un līdz ar to attiecīgajam valsts un privātam sektoram un fiziskām personām vairs nevajadzēs tērēt savus administratīvos, laika un cilvēkresursus, lai risinātu ar zinātni un pētniecību saistītos jautājumus divās iestādēs, bet kārtot tos vienā iestādē - padomē.  Administratīvais slogs aģentūrai pieaugs, jo nāk klāt jauna funkcija par studiju un studējošo kreditēšanu, bet arī samazināsies, jo aģentūra atdos padomei zinātnes politikas īstenošanas funkciju, tostarp arī EEZ/NO programmas aktivitātes “Baltijas pētniecības programma” īstenošanu un 1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu vadīšanu un īstenošana.  Minēto funkciju pārdales rezultāta aģentūra būs ministrijas izglītības programmu īstenošanas iestāde.  Ievērojot, ka aģentūra nodod padomei zinātnes politikas īstenošanas funkciju, un samērojot tās apjomu ar iegūstamo jauno funkciju par studiju un studējošo kreditēšanu, var secināt, ka kopumā aģentūras administratīvais slogs samazināsies, pēc visu nepieciešamo attiecīgo pasākumu veikšanas.  Administratīvā sloga izmaiņas aģentūras un administrācijas nodarbinātajiem nav plānojamas, jo nodarbinātie turpinās pildīt savus pienākumus. |
| 3. | Administratīvo izmaksu monetārs novērtējums | Nav iespējams aprēķināt. Izmaksu optimizācija aģentūrā nav plānojama, jo projekts ir daļa no pasākumiem, kurus ministrija veic ministrijas kompetencē esošās zinātnes politikas ieviešanas funkcijas fragmentācijas novēršanai, konsolidējot un racionalizējot šo funkciju izglītības un zinātnes ministra pārraudzības tiešās pārvalde iestādē - padomē.  Ar projekta izpildi saistītos izdevumus sedz no ministrijas resoram 2020. un 2021.gadā piešķirtajiem valsts budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 950 257 | 87 447 | 909 887 | 92 430 | 909 887 | -15 932 | -15 932 |
| 2.1. valsts pamatbudžets | 950 257 | 87 447 | 909 887 | 92 430 | 909 887 | -15 932 | -15 932 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -87 447 | 0 | -92 430 | 0 | 15 932 | 15 932 |
| 3.1. valsts pamatbudžets | 0 | -87 447 | 0 | -92 430 | 0 | 15 932 | 15 932 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 87 447 | X | +92 430 | X | -15 932 | -15 932 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar projekta izpildi saistītos izdevumus sedz no ministrijas resoram piešķirtajiem valsts budžeta līdzekļiem.  Ievērojot, ka zinātnes politikas īstenošanas funkcija no aģentūras pāries padomei ar 2021.gada 1.jūliju, lai aģentūra varētu turpināt īstenot zinātnes politikas īstenošanas funkciju, nepieciešama apropriācijas pārdale starp budžeta apakšprogrammām: 2020.gadā no apakšprogrammas 42.09.00 “Latvijas Zinātnes padome” uz apakšprogrammu 42.05.00 “Valsts izglītības attīstības aģentūras darbības nodrošināšana” 88 333 euro apmērā. Vienlaikus nepieciešams precizēt ministrijas bāzes izdevumus 2021.gadā  99 359 euro apmērā samazinot izdevumus apakšprogrammā 42.09.00 “Latvijas Zinātnes padome” un palielinot izdevumus apakšprogrammā 42.05.00 “Valsts izglītības attīstības aģentūras darbības nodrošināšana” | | | | | | |
| 6.1. detalizēts ieņēmumu aprēķins |
| 7. Amata vietu skaita izmaiņas | Tiks veikta amata vietu pārdale ministrijas resora ietvaros starp ministrijas iestādēm – aģentūru un padomi.  Projekta 1.2.apakšpunktā noteiktās nolikuma 3.21., 3.22., 3.23. un 3.24. apakšpunktā noteiktās jaunās aģentūras funkcijas studiju un studējošo kreditēšanā veikšanai papildu amata vietas nav plānotas, bet ir paredzēts ar 2020.gada 1.jūliju nodot aģentūrai 5 amata vietas un nodarbinātos no administrācijas resursiem. Administrācijas 5 nodarbinātos (ierēdņus) varēs pārcelt amatā uz aģentūru saskaņā ar normatīvajos aktos noteikto kārtību.  Nepieciešamās amatu vietu un to skaitu, kas ar 2021.gada 1.jūliju tiks no aģentūras nodotas padomei, lai izpildītu no aģentūras pārņemamo zinātnes politikas īstenošanas funkciju un EEZ/NO programmas aktivitātes “Baltijas pētniecības programmas” īstenošanu, tiks noteiktas kopīgi, sadarbojoties ministrijas, aģentūras un padomes vadības pārstāvjiem.  1.1.1.5.pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu īstenošanai zinātnes un inovāciju jomā sekmīgai veikšanai papildu amata vietas nav plānotas, bet ir paredzēts ar 2021.gada 1.jūliju nodot padomei amata vietas un nodarbinātos no aģentūras resursiem.  Ar aģentūras darbiniekiem, kuri piekritīs turpināt darba tiesiskās attiecības ar padomi, tiks slēgta atsevišķa vienošanās par darba līguma grozīšanu un, pamatojoties uz Darba likuma noteikumiem, tiks veiktas izmaiņas pastāvošajās darba tiesiskajās attiecībās. Aģentūra turpinās savu darbību kā ministrijas kompetencē esoša izglītības programmu ieviešanas iestāde.  Administrācijā nodarbinātajiem (ierēdņiem) ir piedāvāta iespēja turpināt veikt to pašu darbu aģentūrā, izņemot administrācijas direktoru, kuram noteiktā kārtībā ir pieteikta rotācija valsts pārvaldes ietvaros.  Ir veiktas pārrunas ar aģentūras un administrācijas vadību, lai noskaidrotu nodarbināto vēlmes attiecībā uz darba vietas maiņu, veicot to pašu darbu un nepazeminot atalgojumu. Šobrīd ministrijas rīcībā nav informācijas par darbiniekiem, kuri nevēlas turpināt aģentūrā. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ir identificēti šādi normatīvie akti, kuros nepieciešami grozījumi:  1) Ministru kabineta 2015.gada 26.maija noteikumi Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” - padome pārņem aģentūras kompetenci;  2) Ministru kabineta 2016.gada 19.janvāra noteikumi Nr.50 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts" īstenošanas noteikumi” - aģentūras uzdevumus zinātnes politikas īstenošanā veiks padome;  3) Ministru kabineta 2017.gada 6.jūnija noteikumi Nr.315 “Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma „Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi” - aģentūras uzdevumus zinātnes politikas īstenošanā veiks padome;  4) Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programma "Pētniecība un izglītība" līgumā[[6]](#footnote-6), paredzot, ka aģentūras funkcijas (uzdevumus) izpildīs padome;  5) Ministru kabineta 2017. gada 27. jūnija noteikumi Nr. 381“Nacionālās zinātniskās darbības informācijas sistēmas noteikumi” (aktuālās informācijas ievadi par zinātniskajiem pētījumiem veiks padome). |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar šo jomu |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projekts ir daļa no ministrijas resora iestāžu iekšējās reorganizācijas un likvidācijas un projekts paredz aģentūras kā ministrijas padotības iestādes funkciju aktualizēšanu, pārņemot ministrijas padotībā esošās likvidējamās administrācijas studiju un studējošo kreditēšanas funkciju, kā arī padomei nododot aģentūras zinātnes politikas īstenošanas funkciju. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija un aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar 2020.gada 1.jūliju aģentūras funkcijas paplašinās un tās struktūra papildinās ar jaunu struktūrvienību, kuras pārziņā būs projekta 1.2.apakšpunktā noteiktās nolikuma 3.21., 3.22., 3.23. un 3.24. apakšpunktā noteiktās funkcijas, pārņemot tās no administrācijas.  Savukārt ar 2021.gada 1.jūliju aģentūras funkcijas samazinās, likvidējot struktūrvienību, kuras pārziņā ir zinātnes politikas īstenošanas funkcija, un reorganizējot aģentūras struktūrvienību, kuras pārziņā ir EEZ/NO programmas īstenošana, jo zinātnes politikas īstenošanas funkciju un EEZ/NO programmas īstenošana aktivitātes “Baltijas pētniecības programma” īstenošanu pārņems padome.  Projekta izpildē amata vietu skaita palielinājums vai samazinājums aģentūrā netiek paredzēts. Plānota amata vietu pārdale starp ministrijas iestādēm – aģentūru un padomi.  Administrācijā studiju un studējošo kreditēšanas uzdevumus izpildošajiem nodarbinātajiem (ierēdņiem) ir piedāvāta iespēja turpināt veikt to pašu darbu aģentūrā un aģentūras zinātnes politikas īstenošanas uzdevumus izpildošajiem nodarbinātajiem - padomē.  Ietekme uz cilvēkresursiem nav paredzama, jo administrācijā un aģentūrā nodarbinātie, kuri turpinās darbu padomē veiks tos pašus uzdevumus. Tas pats attiecināms uz tiem cilvēkresursiem, kuri turpinās darbu aģentūrā, pārceļot tos no administrācijas. |
| 3. | Cita informācija | Nav |

Izglītības un zinātnes ministre Ilga Šuplinska

Valsts sekretāre Līga Lejiņa

Depkovska, 67047772

[anita.depkovska@izm.gov.lv](mailto:anita.depkovska@izm.gov.lv)

1. Ministru kabineta 2001. gada 29. maija noteikumi Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu” [↑](#footnote-ref-1)
2. Ministru kabineta 2001. gada 29. maija noteikumi Nr. 219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem” [↑](#footnote-ref-2)
3. EEZ/NO programmas trešā IZM aktivitātes "Baltijas pētniecības programma" aģentūras funkciju izpildi veiks Latvijas Zinātnes padome. [↑](#footnote-ref-3)
4. 1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu vadīšanu un īstenošanu nodrošinās Latvijas Zinātnes padome. [↑](#footnote-ref-4)
5. Ministru kabineta 2020.gada 1.aprīļa rīkojums Nr.150 “Grozījumi Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektā” [↑](#footnote-ref-5)
6. <https://www.eeagrants.lv/files/Research_and_Education_2019.pdf> [↑](#footnote-ref-6)